אורלי וילנאי וגיא מרוז הגישו ארבע תביעות דיבה בסך כולל של חצי מיליון שקל נגד אנשים שכתבו נגדם בפייסבוק | העין השביעית
מאבק האומנה של אורלי וילנאי וגיא מרוז: הזוג הגיש ארבע תביעות דיבה בסך כולל של חצי מיליון שקל נגד אנשים שכתבו נגדם בפייסבוק
אורן פרסיקו 13.03.2019 עריכה
אנשי התקשורת אורלי וילנאי וגיא מרוז הגישו השבוע ארבע תביעות דיבה נגד אזרחים שהתבטאו נגדם ברשת החברתית פייסבוק. ההתבטאויות נסובו על המאבק המשפטי שמנהלים בני הזוג עם אמו של הקטין שחי עמם במסגרת אומנה. תביעות אלו מצטרפות לתביעה שהגישו נגד עורך-הדין יוסי נקר, המייצג את אמו של הקטין, בשל פרסומים בחשבון הפייסבוק שלו.
התביעות, בסך כולל של חצי מיליון שקל, הוגשו באמצעות עורכת-הדין יעל מנדלוביץ נגד עפרה ענקרי, ירון קוטיק, נחמה ברקוביץ ואורלי הררי. כל אחד מהנתבעים, טוענים בני הזוג וילנאי ומרוז, הוציא את דיבתם במסגרת "התקפה חסרת רחמים, מבזה ומשפילה" של קבוצת אנשים אשר "שמו להם למטרה להכפיש את שמם של התובעים כאילו חטפו את הקטין, כך ממש, מידי אמו".
כך, לפי כתב התביעה, כתבו הנתבעים בין היתר על השניים שהם "זוג נוכלים ורמאים", "משתינים בקשת על החוק" ו"זוג הנכלולים שגנבו ילד מאמו". התנהלות הנתבעים, טוענים וילנאי ומרוז, "חמורה שבעתיים" לאור העובדה שווילנאי ומרוז "ידועים בעיקר בפעילותם למען אוכלוסיות מוחלשות".
18439-03-19
18452-03-19
18457-03-19
ירון קוטיק
נחמה ברקוביץ